Hjalmar Lundbohm

Johan Olof Hjalmar Lundbohm (født 25. april 1855, død 4. april 1926) var blant annet geolog, kjemiker, bedriftsleder og kunstekspert. Han var gruveselskapet LKABs første disponent i Kiruna.

Hjalmar Lundbohm var sønn av lensmann August Ferdinand Lundbohm og prestedatteren Augusta Hammarin. Hjalmar Lundbohm studerte kjemi og geologi i Göteborg. I 1889 gjorde han sin første reise til Lappland for å undersøke apatittforekomstene i Nord-Sverige, han var da statsgeolog. Neste år kom han tilbake for å undersøke de geologiske forholdene i Kirunavaara.

Da den svenske Riksdagen og det norske Stortinget besluttet at Malmbanen skulle forlenges fra Gällivare til Narvik, ble Lundbohm ansatt av LKAB i Kiruna. Lundbohm tok også over driftsansvaret i Malmberget.

Lundbohm reiste mye, og var seks ganger i USA. Han var god venn med prinsene Gustav Adolf og Prins Eugen. Hans kunstinteresse gjorde at han ble kjent med tidens store kunstnere som Anders Zorn, Carl Larsson, Bruno Liljefors og Albert Engström, dessuten August Strindberg. Han bygde også opp en betydelig kunstsamling.

Hjalmar Lundbohm regnes i dag som grunnleggeren av byen Kiruna.

Lundbohm ble 17. februar 1914 utnevnt til kommandør av 2. klasse av St. Olavs Orden.

Referanser 

Svenske geologer
Svenske kjemikere
Svenske forretningsfolk
St. Olavs Orden
Personer fra Färgelanda kommun
Medlemmer av Kungliga Ingenjörsvetenskapsakademien
Gruvedrift i Sverige